VENDIM
Nr. 600, datë 1.7.2015

PËR DISA NDRYSHIME DHE SHTESA NË VENDIMIN NR. 27, DATË 14.1.2015, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I LINJËS 110 KV ERSEKË-PËRMET”

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Energjisë dhe Industrisë, Këshilli i Ministrave

VENDOSI:

1. Në vendimin nr. 27, datë 14.1.2015, të Këshillit të Ministrave, bëhen këto ndryshime dhe shtesa:
a) Pika 2 ndryshohet, si më poshtë vijon:
 “2. Shpronësimi të bëhet në favor të Operatorit të Sistemit të Transmetimit sh.a.”.  
b) Në listën e miratuar të pasurive të paluajtshme, pronë private, që preken nga ky projekt, rreshti i fundit i tabelës, evidentuar me shtyllën nr. 192, bëhen plotësimet dhe saktësimet sipas të dhënave të përcaktuara në tabelën 1, bashkëlidhur këtij vendimi. 
c) Në listën e pasurive të paluajtshme, pronë private, që preken nga ndërtimi i linjës 110 kV Ersekë-Përmet, miratuar me vendimin nr. 27, datë 14.01.2015, të Këshillit të Ministrave, shtohet lista e pasurive të paluajtshme, me sipërfaqen prej 55.89 (pesëdhjetë e pesë pikë tetëdhjetë e nëntë) m2, sipas të dhënave të përcaktuara në tabelën 2, bashkëlidhur këtij vendimi. 
ç)	 Pika 3 ndryshohet, si më poshtë vijon:
“3. Pronarët e pasurive të paluajtshme, që shpronësohen, të kompensohen në lekë, në vlerë të plotë, sipas masës përkatëse që paraqitet në tabelat që i bashkëlidhen këtij vendimi, për sipërfaqen 2 383,76 (dy mijë e treqind e tetëdhjetë e tre presje shtatëdhjetë e gjashtë) m², tokë bujqësore, pyll, arë, kullotë, truall, vlerësuar në shumën prej 364 002,88 (treqind e gjashtëdhjetë e katër mijë e dy presje tetëdhjetë e tetë) lekësh.”. 
d) Pika 4 ndryshohet, si më poshtë vijon:
“4. Fondi prej 364 002,88 (treqind e gjashtëdhjetë e katër mijë e dy presje tetëdhjetë e tetë) lekësh të përballohet nga fondet e Operatorit të Sistemit të Transmetimit sh.a. (OST).”.
dh)	 Pika 7 ndryshohet si më poshtë vijon:
 “7. Zyra Qendrore e Regjistrimit të Pasurive të Paluajtshme dhe zyrat vendore të regjistrimit të pasurive të paluajtshme Ersekë, Kolonjë, Përmet dhe Gjirokastër të marrin masat për pezullimin e të gjitha transaksioneve mbi këto pasuri deri në përfundim të procesit të kalimit të pronësisë së pasurive të shpronësuara në favor të OST sh.a.”.
2. Ngarkohen Ministria e Energjisë dhe Industrisë, OST sh.a., dhe zyrat vendore të regjistrimit të pasurive të paluajtshme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

LISTA SHTESË E PRONARËVE QË SHPRONËSOHEN NGA NDËRTIMI I LINJËS 110 KV ERSEKË-PËRMET

Qarku Gjirokastër
NB Përmet 

Tabela 1
	Nr.
	Nr. shtyllës sipas projektit
	Emri
	Mbiemri
	Lloji pasurisë
	ZK
	Nr. Pasurie
	Sipërfaqja e shpronësimit m2
	Çmimi
lekë/m2
	Vlera kompensimit/lekë

	5
	192
	Gjergji
Hektor 
	Rusha
Rusha
	truall
	2917
	12/40
	21
	797
	16737



Qarku Korçë
Komuna Leskovik
Fshati VREPCKE

Tabela 2
	Nr.
	Nr. shtyllës sipas projektit
	Emri
	Mbiemri
	Lloji pasurisë
	ZK
	Nr. pasurie
	Sipërfaqja e shpronësimit m2
	Çmimi
lekë/m2
	Vlera kompensimit/lekë

	1
	72
	Xhelal 
Esat 
Luan 
	Mezini 
	Pyll
	3826
	
	16.59
	85
	1410.15

	2
	73
	Xhelal 
Esat 
Luan 
	Mezini 
	Pyll
	3826
	
	19.65
	85
	1670.25

	3
	74
	Xhelal 
Esat 
Luan 
	Mezini 
	Pyll
	3826
	
	19.65
	85
	1670.25

	
	Totali
	
	
	
	
	
	55.89
	
	4750.65





